
PËR RIALOKIMIN E NUMRIT TË PUNONJËSVE DHE TË FONDEVE BUXHETORE PËR VITIN 2013, NDËRMJET INSTITUTIT TË GJEOGRAFISË USHTARAKE DHE AUTORITETIT SHTETËROR PËR INFORMACIONIN GJEOHAPËSINOR

Në mbështetje të nenit 100 të Kushtetutës dhe të neneve 11 e 17 të ligjit nr. 119/2012, datë 17.12.2012 “Për buxhetin e vitit 2013”, me propozimin e Ministrit të Financave, Këshilli i Ministrave
VENDOSI:

1. Autoritetit Shtetëror për Informacionin Gjeohapësinor (ASIG) t’i shtohen 21 (njëzet e një) punonjës për vitin 2013 nga reduktimi i 40 (dyzet) punonjësve të Institutit të Gjeografisë Ushtarake (Reparti Ushtarak nr. 6010) në Ministrinë e Mbrojtjes, duke e çuar numrin e përgjithshëm të punonjësve në nivel ministrie, për vitin 2013, në 10 150 (dhjetë mijë e njëqind e pesëdhjetë) veta.
2. Në buxhetin e miratuar për vitin 2013, në programin “Shërbime për shoqërinë e informacionit”, të shtohet fondi 25 000 000 (njëzet e pesë milionë) lekë për shpenzime korente për ASIG-un, i cili të përballohet nga reduktimi, në të njëjtën masë, i shpenzimeve korente të programit “Mbështetja e luftimit” (Reparti Ushtarak nr. 6010) të Ministrisë së Mbrojtjes.
3. Ngarkohen Ministria e Mbrojtjes, Ministria e Financave dhe Autoriteti Shtetëror për Informacionin Gjeohapësinor për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

